pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีพอใจอันดับขีดความสามารถแข่งขันไทยขยับดีขึ้น เดินหน้าเปิดประเทศเร่งฟื้นฟูเศรษฐกิจ
วันเสาร์ที่ 19 มิถุนายน 2564
นายกรัฐมนตรีพอใจอันดับขีดความสามารถแข่งขันไทยขยับดีขึ้น เดินหน้าเปิดประเทศเร่งฟื้นฟูเศรษฐกิจ
นายกรัฐมนตรีพอใจอันดับขีดความสามารถแข่งขันไทยขยับดีขึ้น เดินหน้าเปิดประเทศเร่งฟื้นฟูเศรษฐกิจ
วันที่ 19 มิ.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบรายงานผลการจัดอันดับขีดความสามารถในการแข่งขันของประเทศโดย World Competitiveness Center ของ International Institute for Management Development หรือ สถาบัน IMD สวิตเซอร์แลนด์ ประจาปี 2564 ซึ่งประเทศไทยมีอันดับดีขึ้น 1 อันดับ มาอยู่ในลําดับที่ 28 จากทั้งหมด 64 เขตเศรษฐกิจ
ทั้งนี้ นายกรัฐมนตรีพอใจกับความสามารถการแข่งขันของประเทศที่ปรับตัวดีขึ้นดังกล่าว แม้คะแนนเฉลี่ยสุทธิในปีนี้จะลดลงเล็กน้อยมาอยู่ที่ 72.52 แต่ก็เป็นไปในทิศทางเดียวกับเขตเศรษฐกิจทั่วโลกที่คะแนนสุทธิปรับตัวลดลง จากผลกระทบสําคัญเดียวกันคือการแพร่ระบาดของโรคโควิด-19 ที่กระทบทุกภาคเศรษฐกิจทั้งการบริโภค การลงทุนในประเทศ การค้าระหว่างประเทศ และการท่องเที่ยว
“นายกรัฐมนตรีพอใจที่อันดับความสามารถในการแข่งขันของประเทศปรับตัวดีขึ้น แต่หากพิจารณาในรายละเอียดขององค์ประกอบการจัดอันดับจะเห็นว่ามีทั้งปัจจัยที่ปรับตัวดีขึ้น และที่ปรับตัวลดลงโดยเฉพาะในส่วนของสมรรถนะทางเศรษฐกิจที่ปรับตัวลดลงภาคการท่องเที่ยวจากการแพร่ระบาดของโรคโควิด-19 นายกรัฐมนตรีจึงเน้นย้ําที่จะเร่งฟื้นฟูในส่วนนี้โดยการตั้งเป้าหมายเปิดประเทศรับนักท่องเที่ยวภายใน 120 วัน โดยมีภูเก็ตแซนด์บ็อกซ์เป็นต้นแบบและขยายผลสู่พื้นที่ท่องเที่ยวหลักอื่นๆ และทั่วประเทศต่อไป โดยมีเป้าหมายสําคัญคือให้ประชาชนกลับมาทํามาหากินได้เป็นปกติ” น.ส.ไตรศุลี กล่าว
รองโฆษประจําสํานักนายกรัฐมนตรี กล่าวว่า นายกรัฐมนตรีเน้นย้ําว่านอกจากการเร่งฟื้นฟูเศรษฐกิจในทุกระดับ ควบคู่ไปกับมาตรการป้องกันการแพร่ระบาดของโรคโควิด-19ในเชิงรุก เร่งกระจายวัคซีนสู่ประชาชนเพื่อสร้างภูมิคุ้มกันหมู่ในระยะสั้นแล้ว รัฐบาลจะยังคงเดินหน้าต่อเนื่องในส่วนการเพิ่มขีดความสามารถในการแข่งขันของประเทศในระยะยาว ไม่ว่าจะเป็นการปรับโครงสร้างเศรษฐกิจไปสู่เศรษฐกิจมูลค่าสูง การพัฒนาการศึกษาและทรัพยากรมนุษย์ การบังคับใช้กฎหมาย การลดความเหลื่อมล้ําทั้งทางเศรษฐกิจและสังคม
------------------------
รัฐบาลไทย-ข่าวทำเนียบรัฐบาล-ดร.สาธิต กำชับเร่งฉีดวัคซีนโควิด 19 ในผู้สูงอายุก่อนสงกรานต์ และกลุ่มแรงงานต่างชาติในพื้นที่
วันศุกร์ที่ 25 มีนาคม 2565
ดร.สาธิต กําชับเร่งฉีดวัคซีนโควิด 19 ในผู้สูงอายุก่อนสงกรานต์ และกลุ่มแรงงานต่างชาติในพื้นที่
รัฐมนตรีช่วยว่าการกระทรวงสาธารณสุข ติดตามสถานการณ์โควิด 19 และระบบการดูแลรักษาผู้ป่วยในจังหวัดจันทบุรี พบระลอกใหม่ผู้ติดเชื้อสะสมประมาณ 10,000 ราย เน้นการรักษาในระบบผู้ป่วยนอก ให้ยาตามอาการ พร้อมกําชับพื้นที่เร่งรณรงค์ฉีดวัคซีนในประชากรทุกกลุ่ม
รัฐมนตรีช่วยว่าการกระทรวงสาธารณสุข ติดตามสถานการณ์โควิด19 และระบบการดูแลรักษาผู้ป่วยในจังหวัดจันทบุรี พบระลอกใหม่ผู้ติดเชื้อสะสมประมาณ 10,000 ราย เน้นการรักษาในระบบผู้ป่วยนอก ให้ยาตามอาการ พร้อมกําชับพื้นที่เร่งรณรงค์ฉีดวัคซีนในประชากรทุกกลุ่มทั้งเข็มปกติและเข็มกระตุ้นก่อนเทศกาลสงกรานต์ โดยเฉพาะผู้สูงอายุ เพื่อความปลอดภัยเมื่อลูกหลานกลับบ้าน รวมถึงกลุ่มแรงงานต่างชาติที่ได้รับอนุญาตเข้ามาทํางาน เพื่อลดความเสี่ยงการแพร่ระบาด
วันนี้ (25 มีนาคม 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์ณรงค์ อภิกุลวานิช ผู้ตรวจราชการกระทรวงสาธารณสุข เขตสุขภาพที่ 6 และคณะผู้บริหาร ติดตามสถานการณ์และการดูแลรักษาผู้ป่วยโรคโควิด 19 ที่ศูนย์พักคอยสองพี่น้อง อําเภอท่าใหม่ จังหวัดจันทบุรี และกล่าวว่า สถานการณ์โควิด 19 ระลอกใหม่ของจังหวัดจันทบุรี ตั้งแต่มกราคม ถึงวันที่ 24 มีนาคม 2565 มีผู้ป่วยสะสม 10,370 ราย และมีผู้ติดเชื้อที่ตรวจพบจากการตรวจ ATK 19,889 ราย ปัจจุบันผู้ติดเชื้อกว่า 80% เข้ารับการรักษาในระบบผู้ป่วยนอกและแยกกักตัว (OPSI) ตามแนวทางของกระทรวงสาธารณสุข เนื่องจากไม่มีอาการรุนแรง โดยได้รับการรักษาด้วยยาฟ้าทะลายโจรและกลุ่มยาตามอาการ รวม90% อีก 10% ได้รับยาฟาวิพิราเวียร์สําหรับผู้ป่วยไม่สามารถกักตัวที่บ้านได้จะมีศูนย์พักคอยในพื้นที่รองรับ เช่น อําเภอท่าใหม่ มีศูนย์พักคอย 3 แห่ง ได้แก่ โรงเรียนเทศบาลวัดไผ่ล้อม โรงเรียนมัธยมวัดเขาสุกิม และศูนย์พักคอยสองพี่น้อง หากผู้ป่วยมีอาการมากขึ้นจะมีระบบส่งต่อไปโรงพยาบาลท่าใหม่ และหากอาการหนักจะส่งต่อไปโรงพยาบาลพระปกเกล้า จังหวัดจันทบุรี ซึ่งขณะนี้ยังมีเตียงเพียงพอรองรับผู้ป่วย และมียาครอบคลุมทุกกลุ่มอาการ
ส่วนสถานการณ์การฉีดวัคซีนของจังหวัดจันทบุรี ขณะนี้ประชาชนทั่วไปได้เข็มแรก79% กลุ่ม 608 ได้ 76% และวัคซีนเข็มกระตุ้นได้ 35% ได้กําชับให้เร่งรณรงค์ฉีดวัคซีนในผู้สูงอายุก่อนถึงเทศกาลสงกรานต์เพื่อเตรียมรับลูกหลานกลับบ้านอย่างปลอดภัย นอกจากนี้ ให้ติดตามผู้ที่ยังไม่ได้รับการฉีดวัคซีน และผู้ที่ต้องเข้ารับการฉีดเข็มกระตุ้นให้มาฉีดวัคซีนให้มากที่สุด รวมถึงกลุ่มแรงงานต่างชาติที่ได้รับอนุญาตให้เดินทางเข้าประเทศเพื่อมาทํางานภาคการเกษตรตามฤดูกาล ตามมาตรา 64 เพื่อแก้ไขปัญหาการขาดแคลนแรงงานเพื่อเพิ่มความปลอดภัย ลดความเสี่ยงการแพร่ระบาด สําหรับลูกหลานที่จะเดินทางกลับภูมิลําเนา ขอให้ทําตัวเองให้ปลอดจากเชื้อโควิด 19 ตามแนวทาง COVID Free Personal ด้วยการฉีดวัคซีนทั้งเข็มปกติและเข็มกระตุ้น เพื่อลดความเสี่ยงติดเชื้อ ช่วง 1 สัปดาห์ก่อนเดินทาง งดการรวมกลุ่มสังสรรค์ พบปะผู้คนจํานวนมาก หรือเข้าไปยังสถานที่เสี่ยง และตรวจ ATK ก่อนเดินทาง เพื่อคัดกรองตนเอง ไม่ให้นําเชื้อกลับไปแพร่ให้ผู้สูงอายุที่บ้าน
*********************************************** 25 มีนาคม 2565
รัฐบาลไทย-ข่าวทำเนียบรัฐบาล-รมว.เฮ้ง ห่วงใยชายร่างสูง สั่งการ กกจ.เร่งหางานรปภ.
วันพุธที่ 17 สิงหาคม 2565
รมว.เฮ้ง ห่วงใยชายร่างสูง สั่งการ กกจ.เร่งหางานรปภ.
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากกรณีนายธมะนันท์ แตงทิม (จ่าคิงส์) ผู้นําชุมชนย่านสะพานใหม่ โพสต์เรื่องราวของชายสูง 216 ซม. ที่ต้องเป็นคนเร่ร่อนย่านสะพานใหม่ หลังจากเดินทางเข้ามาหางานในกรุงเทพมหานคร เป็นเวลากว่า 3 เดือน
แต่ไม่สามารถหางานได้ตนในฐานะรัฐมนตรีว่าการกระทรวงแรงงาน มีความห่วงใยและไม่เคยนิ่งนอนใจ ได้มอบหมายกรมการจัดหางานเข้าไปสอบถามถึงความต้องการทํางาน เพื่อเตรียมตําแหน่งงานที่เหมาะสมในพื้นที่ใกล้เคียงรองรับ
“ผมห่วงใยคนไทยทุกคนที่กําลังลําบากเพราะไม่มีงานทํา หากมีความพร้อม มีความตั้งใจจะทํางาน ขอให้นึกถึงกรมการจัดหางาน ซึ่งผมสั่งการกรมฯเตรียมตําแหน่งงานว่างในตําแหน่งพนักงานรักษาความปลอดภัยไว้แล้ว มากกว่า 500 อัตรา พล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ให้ความสําคัญกับปัญหาการว่างงานอย่างมาก เพราะไม่เพียงเป็นปัญหาที่กระทบต่อการดําเนินชีวิตของประชาชนคนใดคนหนึ่ง แต่ส่งผลเป็นลูกโซ่ต่อครอบครัว คุณภาพชีวิต ปัญหาอาชญากรรม และเศรษฐกิจฐานรากจนถึงเศรษฐกิจของประเทศ” รัฐมนตรีว่าการกระทรวงแรงงาน กล่าว
นายไพโรจน์ โชติกเสถียร อธิบดีกรมการจัดหางาน กล่าวว่า เบื้องต้นบริษัทรักษาความปลอดภัยท่าอากาศยานไทย จํากัด ได้แจ้งความต้องการรับสมัครพนักงานรักษาความปลอดภัย จํานวน 500 อัตรา ค่าตอบแทนวันละ 540 บาท ซึ่งกรมฯจะรับหน้าที่เป็นตัวกลางประสานในเรื่องการสมัครงาน นอกจากนี้ยังได้สั่งการสํานักงานจัดหางานกรุงเทพมหานคร พื้นที่ 5 ซึ่งรับผิดชอบพื้นที่บริเวณตลาดสะพานใหม่ ที่พบนายนันทยศ เนียมศรี หรือไผ่ และสํานักงานจัดหางานจังหวัดสระแก้ว เตรียมตําแหน่งงานที่เหมาะสม และทางเลือกอาชีพอื่นๆ เพิ่มเติมด้วย
สําหรับทุกคนที่ต้องการมีงานทํา สามารถใช้บริการจัดหางานได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือเลือกหางานผ่านระบบออนไลน์ บนแพลตฟอร์ม “ไทยมีงานทํา” ซึ่งให้บริการทั้ง Web Application ที่เว็บไซต์ ไทยมีงานทํา.doe.go.th และ Mobile Application หรือสอบถามข้อมูลเพิ่มเติมที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-มูลนิธิ รพร. รับมอบเงินบริจาค ถวายเป็นพระราชกุศล เนื่องในโอกาสวันเฉลิมพระชนมพรรษา 28 กรกฎาคม 2564
วันพุธที่ 28 กรกฎาคม 2564
มูลนิธิ รพร. รับมอบเงินบริจาค ถวายเป็นพระราชกุศล เนื่องในโอกาสวันเฉลิมพระชนมพรรษา 28 กรกฎาคม 2564
มูลนิธิโรงพยาบาลสมเด็จพระยุพราช รับมอบเงินบริจาคสนับสนุนการปฏิบัติงานบริการประชาชนในชนบทห่างไกล ให้เข้าถึงระบบสาธารณสุขที่มีคุณภาพ เพื่อถวายเป็นพระราชกุศลและเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
นายแพทย์จักรธรรมธรรมศักดิ์ กรรมการและเลขาธิการมูลนิธิโรงพยาบาลสมเด็จพระยุพราช กล่าวว่า มูลนิธิโรงพยาบาลสมเด็จพระยุพราช ได้ปฏิบัติภารกิจสําคัญในการสนองพระราโชบายและแนวพระราชดําริในพระบาทสมเด็จพระเจ้าอยู่หัวที่ว่า “คนไทยทุกคนไม่ว่าจะอยู่แห่งหนตําบลใด ห่างไกลแค่ไหน ควรจะเข้าถึงการสาธารณสุขที่มีคุณภาพได้ไม่ยิ่งหย่อนไปกว่าคนในพื้นที่เมือง” มามากกว่า 40 ปี โดยสนับสนุนและส่งเสริมให้เป็นโรงพยาบาลสมเด็จพระยุพราช ทั้ง 21 แห่งทั่วประเทศ เป็นโรงพยาบาลพัฒนาตัวอย่างที่สมบูรณ์แบบ ได้มาตรฐานสากล ทํางานกับหน่วยงานอื่นๆ พัฒนาคุณภาพชีวิตของประชาชนนอกเขตรั้วโรงพยาบาล จึงได้ร่วมกับเครือข่ายและหน่วยงานที่เกี่ยวข้องจัด 5 โครงการเฉลิมพระเกียรติ ถวายเป็นพระราชกุศล เพื่อแสดงออกถึงการสํานึกในพระมหากรุณาธิคุณของพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา28 กรกฎาคม 2564
นายแพทย์จักรธรรมกล่าวต่อว่า สําหรับ 5 โครงการที่ได้ดําเนินการ ได้แก่ 1.โครงการสิบแสนแคปซูลฟ้าทะลายโจรเพื่อผู้ติดเชื้อโควิด 19 2.โครงการร่วมแรงประกันภัย ส่งกําลังใจให้ รพร. 3.โครงการส่งเสริมพัฒนาการและสุขภาพจิตเด็กและเยาวชนในชุมชนพื้นที่ทุรกันดาร 4.โครงการออมขวัญ ปันสุข และ 5.โครงการโรงทาน “ธารน้ําใจชุมชนกรุณา รพร.ร่วมสู่ประชาชน” ระหว่างวันที่ 20 -29 กรกฎาคม 2564 มอบอาหารกล่องให้กับประชาชนที่มารับบริการฉีดวัคซีนโควิด 19
“นอกจากนี้ ทางมูลนิธิโรงพยาบาลสมเด็จพระยุพราชได้รับมอบเงินจากผู้มีจิตศรัทธา 5 คณะ ได้แก่ ผู้ตรวจการแผ่นดิน, กรรมการการเลือกตั้ง, กรรมการป้องกันและปราบปรามการทุจริตแห่งชาติ, กรรมการตรวจเงินแผ่นดิน, และกรรมการสิทธิมนุษยชนแห่งชาติ รวมทั้งสิ้น 1,800,001 บาท (หนึ่งล้านแปดแสนหนึ่งบาทถ้วน) มูลนิธิโรงพยาบาลสมเด็จพระยุพราช รู้สึกซาบซึ้ง และขอขอบคุณ ในการสนับสนุนการปฏิบัติงานบริการประชาชนในชนบทห่างไกล ให้เข้าถึงระบบสาธารณสุขที่มีคุณภาพ โดยเงินบริจาคที่ได้จะนําไปถวายเป็นพระราชกุศลและเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564 และนําไปใช้ประโยชน์ตามวัตถุประสงค์ของมูลนิธิต่อไป”นายแพทย์จักรธรรมกล่าว
******************************* 28 กรกฎาคม 2564
รัฐบาลไทย-ข่าวทำเนียบรัฐบาล-นายกรัฐมนตรีร่วมรำลึกครูจูหลิง ปงกันมูล และสดุดีข้าราชการครูและบุคลากรทางการศึกษาที่ปฏิบัติหน้าที่ด้วยความเสียสละและอดทน
วันจันทร์ที่ 18 ตุลาคม 2564
นายกรัฐมนตรีร่วมรําลึกครูจูหลิง ปงกันมูล และสดุดีข้าราชการครูและบุคลากรทางการศึกษาที่ปฏิบัติหน้าที่ด้วยความเสียสละและอดทน
นายกรัฐมนตรีร่วมรําลึกครูจูหลิง ปงกันมูล และสดุดีข้าราชการครูและบุคลากรทางการศึกษาที่ปฏิบัติหน้าที่ด้วยความเสียสละและอดทน
วันนี้ (18 ต.ค. 64) เวลา 09.15 น. นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายให้นางสาวตรีนุช เทียนทอง รัฐมนตรีว่าการกระทรวงศึกษาธิการ เป็นผู้แทนมอบเงินช่วยเหลือเยียวยาครูและบุคลากรทางการศึกษา “ครูจูหลิง ปงกันมูล” (ผ่านระบบ Video Conference) ณ ห้อง PMOC ชั้น 2 ตึกไทยคู่ฟ้า ทําเนียบรัฐบาล
โอกาสนี้ นายกรัฐมนตรี กล่าวเชิดชูครูจูหลิง ปงกันมูล และคุรุวีรชนผู้ล่วงลับไปแล้วจากสถานการณ์ความไม่สงบที่เกิดขึ้นในพื้นที่จังหวัดชายแดนภาคใต้ว่า นับเป็นเวลากว่า 14 ปี ของการสูญเสียบุคลากรทางการศึกษา ที่เปรียบไปด้วยจิตวิญญาณและความรักในอาชีพของความเป็นครู ครูจูหลิงต้องออกจากบ้านเกิดของตนจากพื้นที่ตอนเหนือสุดของประเทศไปสู่พื้นที่ตอนใต้ เพื่ออุดมการณ์ที่จะช่วยเหลือเด็ก ๆ ในพื้นที่สามจังหวัดชายแดนภาคใต้ให้ได้รับความรู้เทียบเท่ากับกับเด็กในภูมิภาคอื่น ๆ นับเป็นความเสียสละและสมควรได้รับการยกย่องให้เป็นแม่พิมพ์ของชาติอย่างแท้จริง ที่ผ่านมารัฐบาลได้เร่งรัดให้ส่วนราชการดําเนินการช่วยเหลือเยียวยาครูและบุคลากรทางการศึกษาที่ได้รับผลกระทบ โดยกระทรวงศึกษาธิการได้มอบเงินช่วยเหลือเยียวยาให้แก่นายสูน และนางคํามี ปงกันมูล บิดา มารดา ของครูจูหลิง ปงกันมูล จํานวน 2,742,000 บาท ในส่วนรายที่เหลือรัฐบาลและส่วนราชการที่เกี่ยวข้องจะเร่งดําเนินการมอบเงินช่วยเหลือเยียวยาให้แก่ทายาทผู้เสียชีวิตต่อไป
โฆษกประจําสํานักนายกรัฐมนตรี กล่าวว่า นายกรัฐมนตรียังชื่นชมและให้กําลังใจต่อเพื่อนข้าราชการครูและบุคลากรทางการศึกษาที่ปฏิบัติหน้าที่ด้วยความเสียสละและอดทน โดยเฉพาะในพื้นที่จังหวัดชายแดนภาคใต้ และแสดงความเสียใจต่อญาติของคุรุวีรชนผู้เสียชีวิตทุกคน
............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ เตรียมลงพื้นที่ติดตามสถานการณ์น้ำท่วม จ. สมุทรปราการ 12 ก.ย. นี้ ตรวจความพร้อมแผนป้องกันน้ำท่วมในพื้นที่เจ้าพระยาตอนล่าง พร้อมสั่งกองทัพ-มท.ช่วยเหลือประชาชนเร่งด่วน
วันเสาร์ที่ 11 กันยายน 2564
นายกฯ เตรียมลงพื้นที่ติดตามสถานการณ์น้ําท่วม จ. สมุทรปราการ 12 ก.ย. นี้  ตรวจความพร้อมแผนป้องกันน้ําท่วมในพื้นที่เจ้าพระยาตอนล่าง พร้อมสั่งกองทัพ-มท.ช่วยเหลือประชาชนเร่งด่วน
นายกฯ เตรียมลงพื้นที่ติดตามสถานการณ์น้ําท่วม จ. สมุทรปราการ 12 ก.ย. นี้  ตรวจความพร้อมแผนป้องกันน้ําท่วมในพื้นที่เจ้าพระยาตอนล่าง พร้อมสั่งกองทัพ-มท. ช่วยเหลือประชาชนเร่งด่วน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีเตรียมนําคณะลงพื้นที่ติดตามสถานการณ์น้ําท่วมจังหวัดสมุทรปราการ พร้อมตรวจความพร้อมแผนป้องกันน้ําท่วมในพื้นที่เจ้าพระยาตอนล่างในวันอาทิตย์ที่ 12 กันยายน นี้ นายกรัฐมนตรีจะเดินทางไปตรวจความพร้อมแผนป้องกันน้ําท่วมในพื้นที่เจ้าพระยาตอนล่าง ณ สะพานน้ํายกระดับ สถานีสูบน้ําสุวรรณภูมิ โครงการส่งน้ําและบํารุงรักษาชลหารพิจิตร อ. เมืองสมุทรปราการ จ. สมุทรปราการ สําหรับสะพานน้ํายกระดับ เป็นสะพานระบายน้ําขนาดใหญ่แห่งแรกในประเทศไทย "ยกน้ําข้ามถนน" สร้างขึ้นจากแนวพระราชดําริของรัชกาลที่ 9 เปิดใช้เป็นทางการเมื่อปี 2553 เพื่อแก้ไขปัญหาน้ําท่วมและเชื่อมโยง ถ. สุขุมวิท- เทพารักษ์แก้ปัญหาการจราจรด้วย นอกจากนี้ ยังจะเดินทางไปยังสถาบันการแพทย์จักรีนฤบดินทร์ อ. บางพลี เพื่อตรวจเยี่ยมการปฎิบัติงานของเจ้าหน้าที่บริเวณจุดบริการฉีดวัคซีน โควิด-19 ด้วย
นายธนกร กล่าวว่า ในการตรวจราชการครั้งนี้ นายกรัฐมนตรีจะร่วมประชุมกับหัวหน้าส่วนราชการ ทั้งผู้ว่าราชการจังหวัด เลขาธิการสํานักงานทรัพยากรน้ําแห่ชาติ และผู้ว่าการการนิคมอุตสาหกรรมแห่งประเทศไทย เพื่อหารือการบริหารจัดการน้ํา เร่งแก้ปัญหาน้ําท่วมสมุทรปราการที่ต้นเหตุ รวมทั้งยังติดตามการให้ความช่วยเหลือพี่น้องประชาชน ผู้ประกอบการในพื้นที่ เพื่อนํามาปรับรูปแบบการช่วยเหลือ เร่งบรรเทาความเดือดร้อนของประชาชนและผู้ประกอบการให้มากที่สุด และยังได้สั่งการให้ช่วยเหลือประชาชนทุกพื้นที่น้ําท่วมขณะนี้ รวมทั้งเตรียมแผนเผชิญเหตุ คน และเครื่องจักรให้พร้อมสําหรับพื้นที่เสี่ยงน้ําท่วม/ดินโคลนถล่มในช่วงฤดูฝนนี้
.............................
รัฐบาลไทย-ข่าวทำเนียบรัฐบาล-นายกฯ แจงปัญหาเงินเฟ้อเกิดขึ้นทั่วโลก ซึ่งไทยรับมือได้ดี เน้นแก้ปัญหาอย่างสมดุล
วันศุกร์ที่ 18 กุมภาพันธ์ 2565
นายกฯ แจงปัญหาเงินเฟ้อเกิดขึ้นทั่วโลก ซึ่งไทยรับมือได้ดี เน้นแก้ปัญหาอย่างสมดุล
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ชี้แจงในที่ประชุมสภาผู้แทนราษฎรสมัยสามัญประจําปี ครั้งที่ 2 ยอมรับว่าสินค้าแพงขึ้น ซึ่งเป็นเหตุการณ์ที่เกิดขึ้นทั่วโลกจากสถานการณ์โควิด-19 โดยไทยมีมาตรการช่วยเหลือและแก้ไขปัญหาที่ดีกว่าหลายประเทศ และอัตราเงินเฟ้อของไทยปัจจุบันอยู่ที่ 1.2% ซึ่งถือเป็นท้ายตาราง
.
ปัจจัยที่ส่งผลให้สินค้าราคาแพงทั่วโลก คือ การปิดเมืองทําให้ของขาดตลาด และมาตรการช่วยเหลือประชาชนที่ทําให้กําลังซื้อสูงขึ้น ทําให้สินค้ามีราคาสูงขึ้นตามกลไกตลาด และการฉวยโอกาสของบุคคลบางส่วนนําไปสู่สถานการณ์เงินเฟ้อ
.
รัฐบาลไม่ได้นิ่งนอนใจ มีมาตรการบรรเทาผลกระทบมาโดยตลอด เช่น ตรึงราคาสินค้า จัดชุดปฏิบัติการตรวจสอบการขายของ ลดภาระค่าครองชีพผ่านโครงการคนละครึ่ง โครงการเพิ่มกําลังซื้อฯ ซึ่งเริ่มส่งผลในทางดี สินค้าหลายอย่างปรับราคาลง และคาดว่าจะดีขึ้นต่อไปอีก ซึ่งนายกฯ พร้อมตั้งใจทํางานจนกว่าสถานการณ์จะเข้าสู่ภาวะปกติ
.
อ่านเพิ่มเติม คลิกhttps://www.thaigov.go.th/news/contents/details/51670
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. ปรับเกณฑ์ UCEP Plus ให้ผู้ป่วยโควิด กลุ่มสีเหลือง - แดง รักษาตัวในโรงพยาบาล เริ่ม 16 มี.ค. นี้
วันพุธที่ 9 มีนาคม 2565
ครม. ปรับเกณฑ์ UCEP Plus ให้ผู้ป่วยโควิด กลุ่มสีเหลือง - แดง รักษาตัวในโรงพยาบาล เริ่ม 16 มี.ค. นี้
.....
ที่ประชุม ครม. (8 มี.ค. 65) มีมติเห็นชอบปรับเกณฑ์รักษาป่วยฉุกเฉินวิกฤตโควิด-19 หรือ UCEP Plus (Universal Coverage for Emergency Patients Plus) โดยกําหนดให้ กลุ่มผู้ป่วยสีเหลือง (เสี่ยงอาการรุนแรง) และผู้ป่วยสีแดง (อาการรุนแรง) ให้สามารถเข้ารับการรักษาในโรงพยาบาลได้ทุกแห่ง โดยไม่กําหนดระยะเวลา 72 ชั่วโมงแรก
.
นอกจากนี้ ยังสามารถส่งต่อผู้ป่วยฉุกเฉินรุนแรงจากโรงพยาบาลหนึ่งไปเข้ารับการรักษาในหอผู้ป่วยฉุกเฉิน (ICU) ของอีกโรงพยาบาลได้ภายหลัง 72 ชั่วโมงแรกด้วย ซึ่งเป็นเกณฑ์ที่เพิ่มขึ้นมากกว่าโรคอื่น ๆ ตามนิยามเจ็บป่วยฉุกเฉินวิกฤต
.
ส่วนกลุ่มผู้ป่วยสีเขียว (อาการไม่รุนแรง) ไม่นับเป็นผู้ป่วยฉุกเฉินวิกฤต แต่สามารถเข้ารับการรักษาฟรีในโรงพยาบาลตามสิทธิของแต่ละคน เช่น สิทธิประกันสุขภาพถ้วนหน้า สิทธิประกันสังคม หรือสิทธิรักษาพยาบาลของข้าราชการ และเข้ารับการรักษาที่บ้านหรือชุมชนเป็นหลัก (HI/CI First) ซึ่งถือเป็นการกันเตียงให้ผู้ป่วยสีเหลืองและสีแดงได้รับการรักษาในโรงพยาบาลได้ดียิ่งขึ้น โดยให้มีผลบังคับใช้ตั้งแต่ 16 มี.ค. 65 เป็นต้นไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​นายกฯ ยินดีธุรกิจโลจิสติกส์ไทยเติบโตต่อเนื่อง พร้อมให้ความสำคัญพัฒนาระบบโลจิสติกส์ไทย เพื่อยกระดับเป็นศูนย์กลางทางการค้า การบริการ และการลงทุนในภูมิภาค
วันพฤหัสบดีที่ 24 มีนาคม 2565
​นายกฯ ยินดีธุรกิจโลจิสติกส์ไทยเติบโตต่อเนื่อง พร้อมให้ความสําคัญพัฒนาระบบโลจิสติกส์ไทย เพื่อยกระดับเป็นศูนย์กลางทางการค้า การบริการ และการลงทุนในภูมิภาค
​นายกฯ ยินดีธุรกิจโลจิสติกส์ไทยเติบโตต่อเนื่อง พร้อมให้ความสําคัญพัฒนาระบบโลจิสติกส์ไทย เพื่อยกระดับเป็นศูนย์กลางทางการค้า การบริการ และการลงทุนในภูมิภาค
วันที่ 24 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ธุรกิจด้านการบริหารจัดการด้านการขนส่งและสถานที่เก็บสินค้า (โลจิสติกส์) ของไทยมีแนวโน้มเติบโตอย่างต่อเนื่อง จากการประกาศของกระทรวงพาณิชย์ว่า เมื่อเดือนมกราคม 2565 มีธุรกิจโลจิสติกส์จดทะเบียนเปิดกิจการใหม่กับกรมพัฒนาธุรกิจการค้า จํานวน 444 ราย เติบโตเพิ่มจากช่วงเวลาเดียวกันของปี 2564 ถึงร้อยละ 39.6 ซึ่งกลุ่มธุรกิจที่มีจํานวนการเปิดกิจการมากที่สุดได้แก่ 1) การขนส่งและขนถ่ายสินค้า จํานวน 244 ราย 2) การขนส่งสินค้าทางถนน 68 ราย และ 3)กิจกรรมตัวแทนรับจัดส่งสินค้า 33 ราย
โฆษกประจําสํานักนายกฯกล่าวว่า จากข้อมูลของกระทรวงพาณิชย์ พบว่าในปี 2563 ธุรกิจโลจิสติกส์เพื่อสนับสนุนการผลิตและกระจายสินค้าและวัตถุดิบ มีรายได้รวม 87,240.63 ล้านบาท และในปี 2564 มีนิติบุคคลธุรกิจโลจิสติกส์ จดทะเบียนจัดตั้งใหม่ 207 ราย เพิ่มขึ้นร้อยละ 53.3 คิดเป็นมูลค่าการลงทุนรวม 908.17 ล้านบาท
สําหรับมูลค่าการค้าระหว่างประเทศ ในเดือนมกราคม 2565 ประเทศไทยมีมูลค่าการค้ารวม 1.51 ล้านล้านบาท เติบโตร้อยละ 27.7 โดยสามารถแยกเป็น (1) การขนส่งทางเรือ สัดส่วนร้อยละ 66.5 เติบโตร้อยละ 30.4 ซึ่งสินค้าสําคัญ ได้แก่ น้ํามันและก๊าซปิโตรเลียม ส่วนประกอบยานยนต์ และยานยนต์ เป็นต้น (2) การขนส่งทางอากาศ สัดส่วนร้อยละ 23 เติบโตร้อยละ 28.8 มีสินค้าสําคัญ ได้แก่ แผงวงจรอิเล็กทรอนิกส์ โทรศัพท์ และส่วนประกอบเครื่องจักร เป็นต้น (3) การขนส่งทางถนน สัดส่วนร้อยละ 10.4 เติบโตร้อยละ 10.8 มีสินค้าสําคัญ ได้แก่ หน่วยความจําคอมพิวเตอร์ เพชร และแผงวงจรอิเล็กทรอนิกส์ เป็นต้น และ (4) การขนส่งทางราง สัดส่วนร้อยละ 0.1 เติบโตร้อย 9.4 มีสินค้าสําคัญ ได้แก่ ยางสังเคราะห์ ยางธรรมชาติ และไม้อัด เป็นต้น
“ความตกลง RCEP ซึ่งนายกรัฐมนตรีได้มีส่วนสําคัญในการผลักดัน (มีผลบังคับตั้งแต่วันที่ 1 มกราคม 2565) ถือเป็นปัจจัยสําคัญที่ผลักดันการส่งออกไทยให้ขยายตัวมากขึ้น ประเทศสมาชิก RCEP เปิดตลาดให้ไทยเพิ่มเติมในธุรกิจโลจิสติกส์ เช่นเดียวกัน ไทยได้เปิดตลาดให้สมาชิก RCEP เข้ามาลงทุนในธุรกิจบริการขนส่งเพิ่มซึ่งช่วยให้ไทยได้ประโยชน์จากการเป็นห่วงโซ่ Global Value Chains เมื่อประกอบกับการขยายตัวของ E-Commerce จึงส่งเสริมการขยายการค้าและการลงทุนในธุรกิจโลจิสติกส์เพิ่มด้วย สิ่งเหล่านี้ล้วนเป็นโอกาสของผู้ประกอบการไทยในธุรกิจโลจิสติกส์ ซึ่งรัฐบาลให้ความสําคัญกับการพัฒนาระบบโลจิสติกส์อย่างต่อเนื่อง พร้อมส่งเสริมการพัฒนาผู้ประกอบการและแรงงานให้มีองค์ความรู้ ทักษะฝีมือแรงงาน ตลอดจนพัฒนาศักยภาพในการทําธุรกิจ เพื่อยกระดับระบบโลจิสติกส์ของประเทศไปสู่การเป็นศูนย์กลางทางการค้า การบริการ และการลงทุนในภูมิภาค” นายธนกรฯ กล่าว
รัฐบาลไทย-ข่าวทำเนียบรัฐบาล-นายกฯ พอใจ ดัชนีความเชื่อมั่น SMEs พ.ย.64 ที่ 50.5 เพิ่มเกินฐานครั้งแรก ตั้งแต่โควิดรอบล่าสุด
วันอาทิตย์ที่ 26 ธันวาคม 2564
นายกฯ พอใจ ดัชนีความเชื่อมั่น SMEs พ.ย.64 ที่ 50.5 เพิ่มเกินฐานครั้งแรก ตั้งแต่โควิดรอบล่าสุด
.....
พล.อ.ประยุทธ์ จันทร์โอชา นายกรัฐมนตรี และ รมว.กห. พอใจดัชนีความเชื่อมั่นต่อการดําเนินธุรกิจของผู้ประกอบการ SME เดือน พ.ย.64 ที่ผ่านมา อยู่ที่ระดับ 50.5 เพิ่มเกินระดับค่าฐานที่ 50 เป็นครั้งแรกตั้งแต่เกิดการระบาดของโรคโควิด-19 เมื่อ เม.ย.64 โดยปรับตัวดีขึ้นในทุกสาขาธุรกิจโดยเฉพาะภาคบริการ ที่เพิ่มมากสุด คือ บริการด้านการท่องเที่ยว ขนส่งมวลชนแบบไม่ประจําทาง เสริมความงาม/สปา/นวดเพื่อสุขภาพ ร้านอาหาร บริการสันทนาการ/วัฒนธรรม/กีฬา และโรงแรม/ที่พัก
.
ดัชนีด้านคําสั่งซื้อ ปริมาณการผลิต/การค้า/บริการ การลงทุน กําไร และการจ้างงาน เพิ่มขึ้นมาที่ระดับ 55.7, 53.0, 52.6, และ 50.5 ตามลําดับ เป็นผลจากนโยบายเปิดประเทศรับนักท่องเที่ยวตั้งแต่ 1 พ.ย.64 คาดว่าดัชนีความเชื่อมั่นในอีก 3 เดือนข้างหน้าจะอยู่ที่ 58.1 จากการขยายตัวของยอดขายสินค้าและบริการ ขอให้ผู้ประกอบการเคร่งครัดมาตรการควบคุมโควิด-19 ป้องกันการระบาดในสถานประกอบการซึ่งจะส่งผลต่อการผลิตและความเชื่อมั่น
.
อ่านเพิ่มเติม คลิก >>https://www.thaigov.go.th/news/contents/details/49849
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.สุชาติ เยี่ยมชม พิพิธภัณฑ์แรงงานไทย ส่งเสริมให้เป็นแหล่งเรียนรู้เพื่อผู้ใช้แรงงาน
วันจันทร์ที่ 11 ตุลาคม 2564
รมว.สุชาติ เยี่ยมชม พิพิธภัณฑ์แรงงานไทย ส่งเสริมให้เป็นแหล่งเรียนรู้เพื่อผู้ใช้แรงงาน
รมว.แรงงาน เยี่ยมชมพิพิธภัณฑ์แรงงานไทย พร้อมหารือผู้ดูแลให้เกิดความร่วมมือทั้งสองฝ่าย มุ่งปรับปรุงให้เป็นแหล่งศึกษาข้อมูลด้านแรงงานที่มีคุณค่าในสังคมไทย
วันที่ 11 ตุลาคม 2564 เวลา 16.00 น. นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วยผู้บริหารกระทรวงแรงงาน ได้เดินทางไปพิพิธภัณฑ์แรงงานไทยตั้งอยู่บนถนนนิคมรถไฟมักกะสัน กรุงเทพมหานคร เพื่อรับฟังบรรยายประวัติและภารกิจทางประวัติศาสตร์แรงงานไทย ตลอดจนรับฟังปัญหาอุปสรรคจากการดําเนินงานห้วงที่ผ่านมา ทั้งนี้เพื่อผลักดันพิพิธภัณฑ์แรงงานไทยให้เป็นแหล่งเรียนรู้เกี่ยวกับประวัติศาสตร์แรงงานไทยและเป็นสถานที่จัดกิจกรรมเพื่อผู้ใช้แรงงานและสาธารณชน สําหรับพิพิธภัณฑ์แรงงานไทยนั้น ถือเป็นโครงการที่รวบรวมประวัติความเป็นมา ชีวิตความเป็นอยู่ และการทํางานของผู้ใช้แรงงาน รวมทั้งเป็นศูนย์กลางรวบรวมข้อมูลเอกสารและหลักฐานทางประวัติศาสตร์ที่เกี่ยวกับแรงงานไทย โดยองค์การแรงงาน องค์กรพัฒนาเอกชน นักวิชาการด้านแรงงาน นักประวัติศาสตร์ และนักจดหมายเหตุ มีมติร่วมกันจัดตั้งพิพิธภัณฑ์แรงงานแห่งแรกในประเทศไทย เมื่อวันที่ 1 ธันวาคม 2534 เพื่อเป็นสถานที่รวบรวมและจัดแสดงเรื่องราวของผู้ใช้แรงงานไทย ปัจจุบันมีห้องแสดง จํานวน 7 ห้อง ได้แก่ ห้องแสดงที่ 1 แรงงานบังคับ ไพร่-ทาส และการเปิดประเทศ ห้องแสดงที่ 2 กุลีจีน บอกเล่าเรื่องราวของแรงงานจีน ซึ่งถือเป็นแรงงานรับจ้างรุ่นแรกสุดของสังคมไทย ห้องแสดงที่ 3 การปฏิรูปประเทศสมัยรัชกาลที่ 5 ช่วงเปลี่ยนผ่านที่สําคัญช่วงหนึ่งของสังคมไทยกระบวนการพัฒนาประเทศสู่ความทันสมัยนั้น ห้องแสดงที่ 4 กรรมกรกับการเปลี่ยนแปลงการปกครอง 2475 ห้องแสดงที่ 5 จากสงครามโลกถึงสงครามเย็น ห้องแสดงที่ 6 ห้องศิลปวัฒนธรรมกรรมกรสร้างขึ้นเพื่อเป็นเกียรติแก่ จิตร ภูมิศักดิ์ และห้องแสดงที่ 7 จากยุค 14 ตุลา ถึงยุควิกฤตเศรษฐกิจ เป็นห้องใหญ่จัดแสดงประวัติศาสตร์ร่วมสมัย เพื่อบอกเล่าเรื่องราวของแรงงานไทย ตั้งแต่ยุค 14 ตุลา 2516 จนถึงยุควิกฤตเศรษฐกิจที่คนงานจํานวนมากได้รับผลกระทบจากการถูกเลิกจ้าง
รมว.สุชาติ กล่าวภายหลังตรวจเยี่ยมชมพิพิธภัณฑ์แรงงานไทย ว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ได้ให้ความสําคัญกับเรื่องประวัติศาสตร์ โดยเฉพาะคุณค่าของผู้ใช้แรงงาน คือผู้ที่สร้างชาติ สร้างผลงานให้กับการพัฒนาประเทศ ซึ่งจะต้องเชิดชูแรงงานเหล่านี้ที่สามารถช่วยสร้างเศรษฐกิจและรายได้ให้กับประเทศชาติ โดยกิจกรรมใดที่มีคําว่าแรงงานเข้าไปเกี่ยวข้อง กระทรวงแรงงานจะเข้าไปพัฒนาและดูแลให้ความสําคัญเพื่อให้พิพิธภัณฑ์แห่งนี้เกิดความมั่นคงยั่งยืนต่อไป
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กรมสวัสดิการและคุ้มครองแรงงาน ในฐานะหน่วยงานที่ทําหน้าที่ในการพัฒนาคุณภาพชีวิตแรงงาน จะขอร่วมสานต่อแนวคิดท่านสุชาติ ในการฟื้นฟูพิพิธภัณฑ์แรงงานไทย และสนับสนุนให้เป็นแหล่งศึกษาค้นคว้าของนักเรียน นิสิต นักศึกษา รวมทั้งเป็นแหล่งท่องเที่ยวของนักท่องเที่ยวชาวต่างชาติ เพื่อให้คนรุ่นหลังได้ใช้เป็นแหล่งเรียนรู้ทางประวัติศาสตร์ต่อไป
รัฐบาลไทย-ข่าวทำเนียบรัฐบาล-สธ.บรรลุเป้าหมายฉีดวัคซีน 19 ได้ครบ 100 ล้านเข็ม
วันจันทร์ที่ 20 ธันวาคม 2564
สธ.บรรลุเป้าหมายฉีดวัคซีน 19 ได้ครบ 100 ล้านเข็ม
ปลัดกระทรวงสาธารณสุขเผย กระทรวงสาธารณสุขบรรลุเป้าหมายการฉีดวัคซีนโควิด 19 ได้ครบ 100 เข็มแล้วเมื่อวันที่ 19 ธันวาคม แต่ยังคงเดินหน้าให้บริการฉีดต่อเนื่อง จัดบริการเชิงรุกในพื้นที่เข้าถึงยากและกลุ่มแรงงานต่างด้าว เพื่อเพิ่มความครอบคลุม
ปลัดกระทรวงสาธารณสุขเผย กระทรวงสาธารณสุขบรรลุเป้าหมายการฉีดวัคซีนโควิด 19 ได้ครบ 100 เข็มแล้วเมื่อวันที่ 19 ธันวาคม แต่ยังคงเดินหน้าให้บริการฉีดต่อเนื่อง จัดบริการเชิงรุกในพื้นที่เข้าถึงยากและกลุ่มแรงงานต่างด้าว เพื่อเพิ่มความครอบคลุม พร้อมเร่งรณรงค์ให้ประชาชนที่ฉีดวัคซีนชนิดเดียวกันครบ 2 เข็ม ตั้งแต่ช่วงแรกจนถึงเดือนกันยายน ฉีดวัคซีนเข็มที่ 3 เพื่อกระตุ้นภูมิคุ้มกัน
วันนี้ (20 ธันวาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ตามที่กระทรวงสาธารณสุข ได้กําหนดเป้าหมายการฉีดวัคซีนโควิด 19 แก่ประชาชน ให้ได้ 100 ล้านโดส เพื่อให้เกิดภูมิคุ้มกัน ช่วยลดการป่วยหนักและเสียชีวิตจากโรคโควิด 19 นั้น ข้อมูลจากหน่วยงานสาธารณสุขในพื้นที่ที่รายงานผ่านสํานักตรวจราชการกระทรวงสาธารณสุข เมื่อวันที่ 19 ธันวาคม 2564 สามารถฉีดวัคซีนได้บรรลุเป้าหมายแล้ว มียอดการฉีดวัคซีนสะสมอยู่ที่ 100,054,961 โดส ครอบคลุมประชากรตามทะเบียนราษฎร์และประชากรแฝงซึ่งมี 72 ล้านคนดังนี้ เข็มที่ 1 จํานวน 50,573,308 คน คิดเป็น 70.21% เข็มที่ 2 จํานวน 44,393,213 คน คิดเป็น 61.63% เข็มที่ 3 จํานวน 5,020,704 คน คิดเป็น 6.97% และเข็มที่ 4 จํานวน 66,722 คน คิดเป็น 0.09% อย่างไรก็ตาม จะเดินหน้าจัดบริการฉีดวัคซีนโควิด 19 แก่ประชาชนต่อเนื่อง และให้หน่วยงานสาธารณสุขเร่งค้นหาผู้ที่ยังไม่ได้รับการฉีดวัคซีน โดยเฉพาะกลุ่ม 608 สื่อสารทําความเข้าใจถึงประโยชน์ของวัคซีนและให้เข้ารับการฉีด ร่วมมือกับฝ่ายปกครองและท้องถิ่นจ้ดบริการเชิงรุกในพื้นที่ที่เข้าถึงยาก เช่น ชุมชนชาวเขา กลุ่มผู้ป่วยติดบ้านติดเตียงที่ไม่สามารถเดินทางเองได้ รวมถึงเปิดโอกาสให้กลุ่มแรงงานต่างด้าวทั้งที่ได้รับอนุญาตแล้วและยังไม่ได้รับอนุญาต เข้ารับการฉีดวัคซีนให้มากที่สุด เพื่อเป็นการสร้างภูมิคุ้มกันให้แก่ประชากรทุกกลุ่มที่อยู่ในประเทศ
นายแพทย์เกียรติภูมิกล่าวต่อว่า ขณะนี้กระทรวงสาธารณสุขอยู่ในช่วงรณรงค์ให้ประชาชนชนที่ได้รับการฉีดวัคซีนครบทั้ง 2 เข็มแล้วตั้งแต่ช่วงเดือนกุมภาพันธ์-กันยายน 2564 โดยเฉพาะผู้ที่ฉีดวัคซีนชนิดเดียวกัน 2 เข็ม ทั้งแอสตร้าเซนเนก้า และซิโนแวค เข้ารับการฉีดวัคซีนเข็มที่ 3 เพื่อกระตุ้นภูมิคุ้มกัน และเมื่อประชาชนเข้ารับการฉีดวัคซีนมากขึ้น มีภูมิคุ้มกันมากขึ้น ร่วมกับปฏิบัติตามมาตรการป้องกันควบคุมโรคอย่างเคร่งครัด ได้แก่Covid Free Settingและ Universal Prevention ทําให้สถานการณ์การแพร่ระบาดดีขึ้น จะมีการเสนอรัฐบาลเพื่อพิจารณาผ่อนปรนมาตรการ หรือพื้นที่ต่างๆ ต่อไป เพื่อให้ประชาชนได้กลับไปใช้ชีวิตใกล้เคียงปกติมากที่สุดตามรูปแบบชีวิตวิถีใหม่ เกิดการขับเคลื่อนภาคเศรษฐกิจของประเทศควบคู่กับมีความปลอดภัยจากโรคโควิด 19
*********************************** 20 ธันวาคม 2564
รัฐบาลไทย-ข่าวทำเนียบรัฐบาล-รัฐบาลชวนโหลดแอป “ทางรัฐ” เข้าถึงบริการภาครัฐได้ง่ายแค่ปลายนิ้ว สามารถดาวน์โหลดผ่านทั้งระบบ iOS และ Android
วันอาทิตย์ที่ 12 กันยายน 2564
รัฐบาลชวนโหลดแอป “ทางรัฐ” เข้าถึงบริการภาครัฐได้ง่ายแค่ปลายนิ้ว สามารถดาวน์โหลดผ่านทั้งระบบ iOS และ Android
รัฐบาลชวนโหลดแอป “ทางรัฐ” เข้าถึงบริการภาครัฐได้ง่ายแค่ปลายนิ้ว สามารถดาวน์โหลดผ่านทั้งระบบ iOS และ Android
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรี เร่งขับเคลื่อนนโยบายการพัฒนาภาครัฐสู่การเป็น “รัฐบาลดิจิทัล” มาโดยตลอด เพื่อพัฒนาระบบการบริการประชาชนให้ดีขึ้น การทํางานโปร่งใสตรวจสอบได้ ลดภาระค่าใช้จ่ายของประชาชน ลดขั้นตอนที่ยุ่งยากเกินความจําเป็น ซึ่งล่าสุด สํานักงานพัฒนารัฐบาลดิจิทัล (องค์การมหาชน) หรือ สพร. และหน่วยงานรัฐ อาทิ สํานักงานคณะกรรมการพัฒนาระบบราชการ (ก.พ.ร.) กรมการปกครอง สํานักงานปลัดกระทรวงการพัฒนาสังคมและความมั่นคงของมนุษย์ สถาบันทดสอบทางการศึกษาแห่งชาติ (องค์การมหาชน) บริษัท ข้อมูลเครดิตแห่งชาติ จํากัด และสํานักงานประกันสังคม ได้ร่วมกันพัฒนาแพลตฟอร์มกลาง ภายใต้ชื่อ “ทางรัฐ” ซึ่งเป็นแอปพลิเคชัน ที่รวบรวมงานบริการภาครัฐต่างๆ เพื่ออํานวยความสะดวกแก่ประชาชนในการติดต่อขอรับบริการผ่านช่องทางออนไลน์ ประชาชนสามารถเข้าถึงบริการภาครัฐจากทุกที่ทุกเวลา ผ่านสมาร์ทโฟน โดยดาวน์โหลดได้จากทั้งระบบ iOS และ Android
นางสาวรัชดา กล่าวต่อว่า แอปพลิเคชัน “ทางรัฐ” เป็นแพลตฟอร์มที่ออกแบบมาเพื่อตอบไลฟ์สไตล์ของประชาชนยุคดิจิทัล สามารถตรวจสอบสิทธิ จ่ายบิล หรือติดตามสถานะการขอใช้บริการจากภาครัฐได้อย่างสะดวก และหน่วยงานภาครัฐที่ต้องการยกระดับการให้บริการประชาชนให้มีประสิทธิภาพมากขึ้นสามารถนําข้อมูลและบริการต่าง ๆ มาให้บริการผ่านแอปพลิเคชัน “ทางรัฐ” ได้ด้วย ปัจจุบันมีบริการที่พร้อมให้บริการประชาชนกว่า 30 บริการ เช่น การตรวจสอบสิทธิประกันสังคม สถานะผู้ประกันตน สิทธิหลักประกันสุขภาพ เงินอุดหนุนเพื่อการเลี้ยงดูเด็กแรกเกิด ข้อมูลเครดิตบูโร หนังสือรับรองผลการทดสอบ O-Net เช็คโฉนดที่ดิน รวมถึงบริการค่าน้ํา ค่าไฟ ที่สามารถชําระค่าบริการผ่าน QR Code เป็นต้น โดยอนาคตจะมีบริการที่ครอบคลุมกว่า 100 บริการ ที่จะให้บริการประชาชนได้อย่างสะดวกรวดเร็วซึ่งจะเป็นศูนย์รวมบริการภาครัฐให้บริการประชาชนได้แบบเบ็ดเสร็จ ณ จุดเดียว
“จึงขอเชิญชวนประชาชนดาวน์โหลดแอปพลิเคชัน “ทางรัฐ” เพื่อการเข้าถึงบริการภาครัฐได้แบบเบ็ดเสร็จ ณ จุดเดียว และตลอด 24 ชั่วโมง ทั้งนี้รัฐบาลจะมุ่งมั่นสร้างสรรค์งานบริการให้ดียิ่งๆขึ้น ซึ่งตลอดระยะเวลาที่ผ่านมา ก็ได้สร้างการเปลี่ยนแปลงอย่างเป็นรูปธรรม จนเป็นที่ยอมรับในระดับสากล กล่าวคือ อันดับรัฐบาลดิจิทัลของไทย อยู่ที่ 57 จาก 193 ประเทศ ในปี2563 ดีขึ้น จากอันดับที่ 73 ในปี 2561 และอันดับที่ 77 ในปี 2559 นายกรัฐมนตรีได้ชื่นชมการพัฒนาอย่างชัดเจนนี้ พร้อมขอบคุณทุกความร่วมมือ และความพยายามของทุกหน่วยงานภาครัฐในการขับเคลื่อนรัฐบาลดิจิทัลตามนโยบายและยุทธศาสตร์ชาติที่วางไว้” นางสาวรัชดา กล่าว
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 15 กันยายน 2564​ พบพนักงานติดเชื้อไวรัส COVID-19 จำนวน​ 9 ราย
วันพฤหัสบดีที่ 16 กันยายน 2564
ประกาศ ขสมก. ประจําวันที่ 15 กันยายน 2564​ พบพนักงานติดเชื้อไวรัส COVID-19 จํานวน​ 9 ราย
ประกาศ ขสมก. ประจําวันที่ 15 กันยายน 2564​ พบพนักงานติดเชื้อไวรัส COVID-19 จํานวน​ 9 ราย
1) พนักงานเก็บค่าโดยสารรถปรับอากาศ สาย 515 เพศหญิง อายุ 40 ปี
2) พนักงานเก็บค่าโดยสารรถธรรมดา สาย 2 เพศชาย อายุ 20 ปี
3) พนักงานขับรถโดยสารปรับอากาศ สาย 141 เพศชาย อายุ 35 ปี
4) พนักงานขับรถโดยสารธรรมดา สาย 178 เพศชาย อายุ 47 ปี (ปัจจุบันปฏิบัติหน้าที่ช่วยงานนายท่าอู่สวนสยาม)
5) พนักงานขับรถโดยสารธรรมดา สาย 180 เพศชาย อายุ 35 ปี
6) พนักงานเก็บค่าโดยสารรถธรรมดา สาย 2 เพศหญิง อายุ 32 ปี
7) พนักงานเก็บค่าโดยสารรถปรับอากาศ สาย A 1 เพศหญิง อายุ 24 ปี
8) พนักงานขับรถโดยสารธรรมดา สาย 93 เพศชาย อายุ 54 ปี
9) พนักงานขับรถโดยสารธรรมดา สาย 71 เพศชาย อายุ 47 ปี
รัฐบาลไทย-ข่าวทำเนียบรัฐบาล-บอร์ดบีโอไอเร่งพัฒนาขีดความสามารถในการแข่งขันของไทย
วันศุกร์ที่ 2 กรกฎาคม 2564
บอร์ดบีโอไอเร่งพัฒนาขีดความสามารถในการแข่งขันของไทย
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) แถลงข่าวผลการประชุมคณะกรรมการส่งเสริมการลงทุน (บอร์ดบีโอไอ)
โดยที่ประชุมฯ ได้อนุมัติการปรับปรุงมาตรการและประเภทกิจการให้การส่งเสริมการลงทุน เพื่อเร่งเพิ่มขีดความสามารถในการแข่งขัน โดยได้ปรับปรุงสิทธิและประโยชน์เพิ่มเติมตามคุณค่าของโครงการ (Merit-based Incentives)เพิ่มสิทธิประโยชน์กลุ่มอุตสาหกรรมอิเล็กทรอนิกส์และกลุ่มอุตสาหกรรมดิจิทัล ยกระดับบรรจุภัณฑ์อัจฉริยะ ปรับเงื่อนไขกิจการIBC/TISOพร้อมอนุมัติให้การส่งเสริมแก่กิจการลงทุนขนาดใหญ่ด้านพลังงานไฟฟ้ามูลค่าเกือบ 5 หมื่นล้านบาท เมื่อเร็วๆนี้
รัฐบาลไทย-ข่าวทำเนียบรัฐบาล-ปลัดเกษตรฯ เปิดงานปศุสัตว์ร่วมใจกำจัดภัยโรคพิษสุนัขบ้า
วันจันทร์ที่ 4 กรกฎาคม 2565
ปลัดเกษตรฯ เปิดงานปศุสัตว์ร่วมใจกําจัดภัยโรคพิษสุนัขบ้า
ให้หมดไปจากไทยตามพระปณิธานฯ
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดงานโครงการปศุสัตว์ร่วมใจกําจัดภัยโรคพิษสุนัขบ้า เพื่อเฉลิมพระเกียรติ ศาสตราจารย์ ดร.สมเด็จเจ้าฟ้าฯ กรมพระศรีสวางควัฒน วรขัตติยราชนารี ภายใต้โครงการสัตว์ปลอดโรค คนปลอดภัยจากโรคพิษสุนัขบ้า ตามพระปณิธานฯ ประจําปีงบประมาณ พ.ศ. 2565 ด้วยสํานึกในพระมหากรุณาธิคุณอย่างหาที่สุดมิได้ โดยมีนายสัตวแพทย์สมชวน รัตนมังคลานนท์ รองปลัดกระทรวงเกษตรฯ และหน่วยงานที่เกี่ยวข้องเข้าร่วม ณ ศูนย์ราชการกรมปศุสัตว์ ถนนติวานนท์ ตําบลบางกะดี อําเภอเมือง จังหวัดปทุมธานี ว่า โครงการดังกล่าว มีวัตถุประสงค์เพื่อเฉลิมพระเกียรติและน้อมสํานึกในพระมหากรุณาธิคุณ เนื่องในวันคล้ายวันประสูติศาสตราจารย์ ดร.สมเด็จเจ้าฟ้าฯ กรมพระศรีสวางควัฒน วรขัตติยราชนารี เพื่อเพิ่มความครอบคลุมในการผ่าตัดทําหมันและฉีดวัคซีนป้องกันโรคพิษสุนัขบ้า โดยมีสถานพยาบาลสัตว์ร่วมดําเนินการตามเป้าหมายของโครงการฯ เพื่อให้ประชาชน หรือเจ้าของสัตว์เลี้ยง สามารถได้รับบริการ เข้าถึงจุดให้บริการผ่าตัดทําหมันและฉีดวัคซีนได้อย่างทั่วถึงและครอบคลุมพื้นที่มากที่สุด และเพื่อให้เจ้าของสัตว์และประชาชนมีความรู้เรื่องโรคพิษสุนัขบ้าและสามารถเฝ้าระวัง ป้องกันโรคพิษสุนัขบ้าในสัตว์เลี้ยงและดูแลตนเองให้ปลอดภัยจากโรคได้ รวมถึงส่งเสริมให้ประชาชนมี “การเลี้ยงสัตว์อย่างถูกวิธีมีความรับผิดชอบ เพื่อลดความเสี่ยงการเกิดโรคพิษสุนัขบ้าในคนและสัตว์”
“กระทรวงเกษตรและสหกรณ์ โดยกรมปศุสัตว์ ได้จัดทําโครงการปศุสัตว์ร่วมใจกําจัดภัยโรคพิษสุนัขบ้า ภายใต้โครงการสัตว์ปลอดโรค คนปลอดภัยจากโรคพิษสุนัขบ้า โดยเป็นความร่วมมือทั้งจากภาครัฐและภาคเอกชน เครือข่ายสถานพยาบาลสัตว์ เครือข่ายวิชาชีพการสัตวแพทย์ เจ้าของสัตว์เลี้ยง และประชาชน ร่วมดําเนินการในกิจกรรมการผ่าตัดทําหมันสุนัขและแมว การฉีดวัคซีนป้องกันโรคพิษสุนัขบ้า การประชาสัมพันธ์ให้ความรู้โรคพิษสุนัขบ้า และส่งเสริมให้ประชาชนมีการเลี้ยงสัตว์อย่างถูกวิธีและมีความรับผิดชอบ เพื่อลดความเสี่ยงการเกิดโรคพิษสุนัขบ้าในคนและสัตว์ รวมถึงการให้คําปรึกษาเกี่ยวกับการดูแลสุขภาพสัตว์เลี้ยงทั่วประเทศ เพื่อให้การเฝ้าระวัง ป้องกัน ควบคุม และกําจัดโรคพิษสุนัขบ้าเป็นไปอย่างมีประสิทธิภาพ ทําให้ประเทศไทยปลอดโรคพิษสุนัขบ้าได้ตามพระปณิธานฯ” ปลัดเกษตรฯ กล่าว
สําหรับกิจกรรมภายในงาน มีการปล่อยคาราวานอาสาปศุสัตว์ และทีมสัตวแพทย์ออกปฏิบัติงานบริการประชาชน การผ่าตัดทําหมันสุนัข-แมว การฉีดวัคซีนป้องกันโรคพิษสุนัขบ้าในสัตว์ การรักษาพยาบาลสัตว์ การให้ความรู้คําแนะนําเกี่ยวกับโรคพิษสุนัขบ้า และการจัดนิทรรศการ เป็นต้น โดยคาดว่าจะทําให้สุนัขและแมวได้รับการผ่าตัดทําหมัน เพื่อควบคุมจํานวนประชากรและลดประชากรสัตว์กลุ่มเสี่ยงต่อโรคพิษสุนัขบ้า ซึ่งเป็นการตัดวงจรของโรคพิษสุนัขบ้าไม่ให้ก่ออันตรายสู่คน รวมทั้งให้สัตว์ได้รับการฉีดวัคซีนป้องกันโรคพิษสุนัขบ้า มีการดูแลสุขภาพสัตว์เบื้องต้นอย่างทั่วถึง ส่งผลให้อัตราการพบโรคพิษสุนัขบ้าในประเทศไทยลดลง จํานวนผู้เสียชีวิตด้วยโรคพิษสุนัขบ้าลดลง ประชาชนมีความรู้ความเข้าใจเรื่องโรคพิษสุนัขบ้าและกฎหมายที่เกี่ยวข้องกับโรคพิษสุนัขบ้า ตลอดจนสามารถเลี้ยงสัตว์ได้อย่างถูกวิธีและดูแลตนเองให้ปลอดภัยจากโรคพิษสุนัขบ้า สําหรับประชาชนที่สนใจสามารถติดต่อขอรับบริการได้ที่สํานักงานปศุสัตว์อําเภอทั่วประเทศ
รัฐบาลไทย-ข่าวทำเนียบรัฐบาล-รมต.อนุชา ชื่นชมเครือข่ายประชาสัมพันธ์ภาครัฐ ยกเป็นกระบอกเสียงที่สำคัญ เน้นย้ำเสนอข่าวบนพื้นฐานข้อเท็จจริง ไม่สร้างความแตกแยก
วันศุกร์ที่ 25 มีนาคม 2565
รมต.อนุชา ชื่นชมเครือข่ายประชาสัมพันธ์ภาครัฐ ยกเป็นกระบอกเสียงที่สําคัญ เน้นย้ําเสนอข่าวบนพื้นฐานข้อเท็จจริง ไม่สร้างความแตกแยก
รมต.อนุชา ชื่นชมเครือข่ายประชาสัมพันธ์ภาครัฐ ยกเป็นกระบอกเสียงที่สําคัญ เน้นย้ําเสนอข่าวบนพื้นฐานข้อเท็จจริง ไม่สร้างความแตกแยก
วันนี้ (25 มีนาคม 2565) นายอนุชา นาคาศัย รัฐมนตรีประจําสํานักนายกรัฐมนตรีกล่าวเปิดงาน “สานสัมพันธ์เครือข่ายการประชาสัมพันธ์และการจัดแสดงดนตรีสร้างสุข” ณ สนามกีฬาเฉลิมพระเกียรติศาลากลางจังหวัดชัยนาท ชื่นชมเครือข่ายประชาสัมพันธ์ภาครัฐ ไม่ว่าจะเป็นอาสาสมัครประชาสัมพันธ์ประจําหมู่บ้านและชุมชน หรือ อป.มช. อาสาสมัครสาธารณสุขประจําหมู่บ้าน หรือ อสม. สื่อมวลชนท้องถิ่น คณะกรรมการพัฒนาสตรี รวมถึงสภาเด็กและเยาวชนฯ ตลอดจนเครือข่ายหน่วยงานภาครัฐต่าง ๆ ที่สามารถนําข้อมูลข่าวสารเกี่ยวกับนโยบายและการดําเนินงานของรัฐบาลขยายผลไปยังประชาชนในระดับหมู่บ้านและชุมชนทั่วประเทศได้อย่างถูกต้อง สร้างการรับรู้ผลการดําเนินนโยบายและการดําเนินงานของรัฐบาลมากยิ่งขึ้น
รัฐมนตรีประจําสํานักนายกรัฐมนตรีกล่าวว่า ผู้ทําหน้าที่เป็นเครือข่ายการประชาสัมพันธ์ของภาครัฐ เป็นหัวใจสําคัญในการสื่อสารนโยบายรัฐบาลไปสู่ประชาชนในท้องถิ่นได้อย่างใกล้ชิด เพื่อให้ข้อมูลข่าวสารเผยแพร่ไปยังประชาชนได้อย่างรวดเร็ว มีความถูกต้อง และครอบคลุมทุกพื้นที่ ทั้งในระดับหมู่บ้านและชุมชน จําเป็นต้องมีการสร้างและพัฒนาเครือข่ายประชาสัมพันธ์ เพื่อบริการข้อมูลข่าวสารไปสู่ประชาชนผ่านกิจกรรมในรูปแบบ On Ground ทั่วประเทศ เพื่อต้องการให้เครือข่ายประชาสัมพันธ์ได้มีช่องทางการเข้าถึง
รัฐมนตรีประจําสํานักนายกรัฐมนตรีกล่าวเพิ่มเติมว่า กิจกรรมการสร้างและพัฒนาเครือข่ายประชาสัมพันธ์เพื่อบริการข้อมูลข่าวสารไปสู่ประชาชน ไม่ว่าจะเป็นการสร้างเครือข่ายต่อต้านข่าวปลอม (Fake News) ภาคประชาสังคม การพัฒนาเครือข่ายหอกระจายข่าว จะช่วยเผยแพร่ข้อมูลข่าวสารนโยบายของภาครัฐผ่านช่องทางต่าง ๆ ที่เครือข่ายมีอยู่ อาจเป็นสื่อบุคคล หอกระจายข่าวในพื้นที่ หรือช่องทางสื่อออนไลน์ อย่าง Facebook กลุ่มไลน์ การจัดรายการวิทยุ เผยแพร่ สอดแทรกข้อมูลข่าวสารนโยบายของทางภาครัฐ การสกัดกั้นข่าวปลอมผ่านกลุ่มไลน์เครือข่าย การขยายผลสร้างการรับรู้นโยบายรัฐบาลโดยสื่อมวลชนในพื้นที่ ล้วนแล้วแต่มีความสําคัญทุกเครือข่ายทุกช่องทาง สิ่งสําคัญต้องเสนอข่าวอย่างถูกต้อง ครบถ้วนตามข้อเท็จจริง อย่าบิดเบือนข้อมูลสร้างความสับสน สร้างความแตกแยกขึ้นในสังคม
รัฐบาลไทย-ข่าวทำเนียบรัฐบาล-หนุนไทยเป็นจุดหมายกลุ่ม “Digital Nomads” หลังกรุงเทพฯ ครองอันดับ 2 เมืองดีที่สุดในโลกที่เหมาะสำหรับการทำงาน – ท่องเที่ยวไปพร้อม ๆ กัน
วันจันทร์ที่ 27 มิถุนายน 2565
หนุนไทยเป็นจุดหมายกลุ่ม “Digital Nomads” หลังกรุงเทพฯ ครองอันดับ 2 เมืองดีที่สุดในโลกที่เหมาะสําหรับการทํางาน – ท่องเที่ยวไปพร้อม ๆ กัน
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม ยินดีที่เว็บไซต์ Instant Offices ผู้ให้บริการปรึกษาและจัดหาพื้นที่ทํางานที่ยืดหยุ่น (Flexible Workspace) ที่มีเครือข่ายใหญ่ที่สุดในโลกจากประเทศอังกฤษ จัดให้กรุงเทพมหานครเป็นอันดับ 2 เมืองที่ดีที่สุดในโลกที่เหมาะสําหรับกลุ่ม “Digital Nomads” ปี 2022 (Best Digital Nomad Cities Globally 2022) และถือเป็นอันดับ 1 ของเอเชีย จากการจัดอันดับ 80 เมืองทั่วโลก
.
ปัจจุบันกระแสดิจิทัลโนแมด (Digital Nomads) หรือกลุ่มคนผู้ใช้ชีวิตเดินทางท่องเที่ยวไปพร้อมกับการทํางานนอกออฟฟิศ โดยใช้ระบบอินเทอร์เน็ตเป็นเครื่องมือหลักในการหารายได้ และเป็นที่นิยม เนื่องจากมีอิสระจากข้อจํากัดทางด้านเวลาและสถานที่
.
ปัจจัยที่ผ่านการพิจารณา เช่น ความสามารถในการจับจ่าย สภาพภูมิอากาศ ความเร็วของระบบอินเตอร์เน็ต ทิวทัศน์ และการขนส่ง เป็นต้น ซึ่งกรุงเทพฯ นําเสนออาหารท้องถิ่นที่ยอดเยี่ยมหลากหลาย ตลาดอาหารริมทาง (Street Food) ที่มีชีวิตชีวา พร้อมด้วยจุดเชื่อมต่อ Wi-Fi กว่า 15,000 แห่ง และที่พักบางแห่งมีราคาถูกที่สุดจากทุกเมืองที่ทําการสํารวจ
.
ซึ่งแนวโน้มของกลุ่มดิจิทัลโนแมด ถือเป็นโอกาสสําคัญที่จะต่อยอดขีดความสามารถภาคการท่องเที่ยวไทยให้ดียิ่งขึ้นในทุกมิติ พร้อมกําชับหน่วยงานที่เกี่ยวข้องเร่งสร้างการรับรู้ หามาตรการ หรือจัดกิจกรรม เพื่อดึงดูดใจให้นักท่องเที่ยวทุกกลุ่มเดินทางเข้าประเทศเพิ่มขึ้น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​รมว.เฮ้ง ส่ง ที่ปรึกษารัฐมนตรี เปิดอบรมนวด 40 ท่าดัดกายคลายโรค รับท่องเที่ยวเชิงสุขภาพ
วันศุกร์ที่ 8 กรกฎาคม 2565
​รมว.เฮ้ง ส่ง ที่ปรึกษารัฐมนตรี เปิดอบรมนวด 40 ท่าดัดกายคลายโรค รับท่องเที่ยวเชิงสุขภาพ
. .
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานเปิดโครงการเตรียมความพร้อมแก่กําลังแรงงานกิจกรรมเพิ่มอาชีพ เพิ่มรายได้ หลักสูตร “นวด 40 ท่าดัดกายคลายโรค” โดยมี หัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรี เข้าร่วมในครั้งนี้ด้วย ณ ห้องประชุมชั้น 2 สํานักงานจัดหางานจังหวัดเพชรบุรี อําเภอเมืองเพชรบุรี จังหวัดเพชรบุรี
นางธิวัลรัตน์ กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงแรงงาน มีนโยบายส่งเสริมพัฒนาทักษะฝีมือให้แก่แรงงาน รวมถึงส่งเสริมการมีงานทํา และให้ความสําคัญในการพัฒนาทรัพยากรมนุษย์ทุกช่วงวัย ให้เป็นแรงงานคุณภาพสอดคล้องกับความต้องการของตลาดแรงงาน โดยสอดคล้องกับนโยบายส่งเสริมการท่องเที่ยวเชิงคุณภาพ เชิงสุขภาพ กระทรวงแรงงาน โดยสํานักงานจัดหางานจังหวัดเพชรบุรี จึงได้จัดทําโครงการดังกล่าวขึ้นเพื่อให้บริการแนะแนวอาชีพแก่ประชาชนทุกกลุ่มเป้าหมาย สามารถนําข้อมูลที่ได้รับไปใช้ประโยชน์ในการตัดสินใจเลือกวางแผนศึกษาต่อหรือเลือกประกอบอาชีพได้อย่างถูกต้อง รวมทั้งเพื่อส่งเสริมการประกอบอาชีพทั้งอาชีพหลัก อาชีพเสริม การรับงานไปทําที่บ้าน การพัฒนาข้อมูลประเภทมาตรฐานอาชีพและมาตรฐานอุตสาหกรรมประเทศไทยให้มีความถูกต้องทันสมัย สําหรับใช้เป็นข้อมูลหลักในการสนับสนุนกระบวนการแนะแนวอาชีพให้มีประสิทธิภาพ สามารถช่วยแก้ไขปัญหาการผลิตกําลังแรงงานที่ไม่สอดคล้องกับความต้องการของตลาดแรงงานการขาดแคลนแรงงาน และลดปัญหาการว่างงานได้
นางธิวัลรัตน์ กล่าวต่อว่า การเตรียมความพร้อมกําลังแรงงาน จึงมีความสําคัญและจําเป็นอย่างยิ่งที่จะสนับสนุนให้คนมีทักษะที่ตรงกับความต้องการและความสนใจของตนเอง ลดปัญหาการเปลี่ยนงานหรือลาออกจากงาน มีงานทําที่ยั่งยืน มีความก้าวหน้าในอาชีพมีรายได้ที่เหมาะสมสอดคล้องกับตลาดแรงงาน อีกทั้งรองรับการฟื้นตัวของภาคท่องเที่ยวและบริการ และการเปิดประเทศจุดหมายปลายทางการท่องเที่ยวเชิงสุขภาพตามนโยบายรัฐบาล ที่จะช่วยส่งเสริมให้ผู้รับการอบรมได้นําความรู้ไปประกอบอาชีพ สร้างรายได้ ให้กับตนเองและครอบครัว มีคุณภาพชีวิตที่ดีขึ้น และเป็นทรัพยากรที่มีคุณค่าต่อระบบเศรษฐกิจและสังคมของประเทศได้อย่างภาคภูมิ
รัฐบาลไทย-ข่าวทำเนียบรัฐบาล-รัฐบาลคาดการณ์เศรษฐกิจไทยขยายตัวร้อยละ 4
วันจันทร์ที่ 7 กุมภาพันธ์ 2565
รัฐบาลคาดการณ์เศรษฐกิจไทยขยายตัวร้อยละ 4
วันจันทร์ที่ 7 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลคาดการณ์ว่าเศรษฐกิจประเทศไทยปี 2565 จะขยายตัวร้อยละ 4.0 ต่อปี จากมาตรการกระตุ้นเศรษฐกิจด้วยการใช้งบประมาณแผ่นดิน 3.1 ล้านล้านบาท งบลงทุนรัฐวิสาหกิจ 3 แสนล้านบาท และ พ.ร.ก.เงินกู้ ควบคู่กับการเติบโตของภาคการส่งออก การท่องเที่ยว และการลงทุนจากต่างชาติ โดยคาดว่าภาคการท่องเที่ยวจะมีรายได้ราว 1.3 – 1.8 ล้านล้านบาท ภาคการส่งออกตั้งเป้าขยายตัวที่ร้อยละ 3-4 หรือมีมูลค่า 2.7-2.8 แสนล้านเหรียญสหรัฐ ส่วนการลงทุนจากต่างประเทศคาดว่าจะมีการจดทะเบียนตั้งธุรกิจในพื้นที่ EEC อยู่ที่ 6,500 – 6,800 ราย ทั้งนี้ รัฐบาลจะดําเนินการอย่างสมดุลระหว่างการขับเคลื่อนเศรษฐกิจและความปลอดภัยทางสาธารณสุข รวมถึงรักษาระดับเงินเฟ้อให้อยู่ภายในกรอบที่ร้อยละ 1-3 ต่อปี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชม “น้องพิงค์” พิชฌามลณ์ฯ แชมป์แบดมินตัน VICTOR DENMARK MASTERS 2022 และ โปรช้าง คนไทยคนแรกที่คว้าแชมป์ GPA Tour Champions
วันจันทร์ที่ 13 มิถุนายน 2565
โฆษกรัฐบาลเผย นายกฯ ชื่นชม “น้องพิงค์” พิชฌามลณ์ฯ แชมป์แบดมินตัน VICTOR DENMARK MASTERS 2022 และ โปรช้าง คนไทยคนแรกที่คว้าแชมป์ GPA Tour Champions
โฆษกรัฐบาลเผย นายกฯ ชื่นชม “น้องพิงค์” พิชฌามลณ์ฯ แชมป์แบดมินตัน VICTOR DENMARK MASTERS 2022 และ โปรช้าง คนไทยคนแรกที่คว้าแชมป์ GPA Tour Champions
วันนี้ (13 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบถึงผลการแข่งขันกีฬาแบดมินตันและกอล์ฟในช่วงเวลานี้ นายกรัฐมนตรีชื่นชมถึงความสามารถและศักยภาพของนักกีฬาไทย ที่ได้สร้างชื่อเสียงให้ประเทศไทยเป็นที่รู้จัก
โฆษกประจําสํานักนายกรัฐมนตรีกล่าวถึงผลการแข่งขันแบดมินตัน ที่ น.ส. พิชฌามลณ์ โอภาสนิพัทธ์ หรือ "น้องพิงค์" นักแบดมินตันไทย ซึ่งได้รับรางวัลชนะเลิศการแข่งขันแบดมินตัน รายการ “วิคเตอร์ เดนมาร์ก มาสเตอร์ส 2022” (VICTOR DENMARK MASTERS 2022) ประเภทหญิงเดี่ยว ที่เมืองฮิลเลอรอด ประเทศเดนมาร์ก เอาชนะ หยุนซุนเฉา จากไต้หวัน ด้วยคะแนน 21-16 ใช้เวลา 65 นาที และเป็นการคว้าแชมป์อาชีพในระดับการแข่งขันนานาชาติได้สําเร็จเป็นครั้งแรก ซึ่งผลการแข่งขันดังกล่าวถือเป็นอีกผลงานความก้าวหน้าของทีมนักกีฬาไทยที่สามารถรักษามาตรฐานการแข่งขันจนประสบผลสําเร็จมาอย่างต่อเนื่อง สร้างชื่อเสียงและความภาคภูมิใจให้แก่ประเทศไทย ที่สําคัญความสําเร็จที่สร้างขวัญและกําลังใจให้น้องพิงค์ได้อย่างมากคือ แม้น้องพิงค์จะอายุยังน้อย มีอันดับไม่สูงในการแข่งขันครั้งนี้ แต่สามารถเอาชนะนักกีฬารุ่นพี่ ซื่อเหวินฉี จากไต้หวัน มือวางอันดับ 1 ของรายการ และอันดับ 44 ของโลก และ หยุนซุนเฉา จากไต้หวัน มือวางอันดับ 6 ของรายการ และอันดับ 79 ของโลก ได้
อีกผลการแข่งขันที่สร้างความสุขและความประทับใจให้คนไทยไม่แพ้กัน คือ ความสําเร็จของโปรช้าง ธงชัย ใจดี ตํานานนักกอล์ฟของประเทศไทย ซึ่งเข้าร่วมรายการแข่งขัน American Family Insurance Championship ณ สนาม University Ridge Golf Course แบบพาร์ 72 ระยะ 7,083 หลา รัฐวิสคอนซิน สหรัฐอเมริกา โดยสามารถจบสกอร์รอบสุดท้าย 4 อันเดอร์พาร์ 68 ได้สกอร์รวม 14 อันเดอร์พาร์ 202 สร้างประวัติศาสตร์ได้สําเร็จด้วยการก้าวขึ้นเป็นชาวไทยคนแรกที่คว้าแชมป์ระดับ PGA Tour Champions เมื่อวันอาทิตย์ ที่ผ่านมา
“นายกรัฐมนตรีขอบคุณนักกีฬาไทยที่ได้สร้างความสุขและความภาคภูมิให้กับคนไทย พร้อมทั้งเป็นแบบอย่างให้นักกีฬารุ่นหลังได้เห็นถึงความพยายามและความมุ่งมั่นจนประสบชัยชนะ ทั้งนี้ นายกรัฐมนตรีทราบดีว่าการฝึกซ้อมจนประสบความสําเร็จไม่ใช่เรื่องง่าย ต้องอาศัยวินัย ความทุ่มเท ความพยายาม ขอขอบคุณที่สร้างความสุขให้แฟนกีฬาชาวไทย และเชื่อมั่นว่า ชาวไทยเป็นกําลังใจให้นักกีฬาไทยทุกคน” นายธนกรฯ กล่าว
รัฐบาลไทย-ข่าวทำเนียบรัฐบาล-กรมบัญชีกลางพร้อมจ่ายเงินช่วยเหลือพิเศษผู้สูงอายุ เริ่มจ่าย 19 ก.ค. 65
วันอังคารที่ 12 กรกฎาคม 2565
กรมบัญชีกลางพร้อมจ่ายเงินช่วยเหลือพิเศษผู้สูงอายุ เริ่มจ่าย 19 ก.ค. 65
ตามที่ ครม.มีมติเมื่อวันที่ 5 ก.ค.2565 อนุมัติจัดสรรงบประมาณรายจ่ายประจําปี พ.ศ.2565 งบกลางรายการเงินสํารองจ่ายเพื่อกรณีฉุกเฉินหรือจําเป็น แก้ไขเยียวยาความเดือนร้อนเสียหายในบางกรณี การจ่ายเงินช่วยเหลือพิเศษผู้สูงอายุ 10.94 ล้านคน วงเงิน 8,382.20 ลบ.
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่คณะรัฐมนตรีได้มีมติเมื่อวันที่ 5 กรกฎาคม 2565 อนุมัติการจัดสรรงบประมาณรายจ่ายประจําปี พ.ศ. 2565 งบกลางรายการเงินสํารองจ่ายเพื่อกรณีฉุกเฉินหรือจําเป็น เพื่อแก้ไขเยียวยาความเดือนร้อนเสียหายในบางกรณี การจ่ายเงินช่วยเหลือพิเศษผู้สูงอายุ จํานวน 10.94 ล้านคน วงเงิน 8,382.20 ล้านบาท เพื่อบรรเทาผลกระทบด้านเศรษฐกิจ ตามที่กระทรวงการพัฒนาสังคมและความมั่นคงของมนุษย์เสนอ โดยผู้สูงอายุที่ได้รับเงินเบี้ยยังชีพผู้สูงอายุ จะได้รับเงินช่วยเหลือพิเศษผู้สูงอายุ 100 - 250 บาท/คน/เดือน เป็นเวลา 6 เดือน (เมษายน - กันยายน 2565) กรมบัญชีกลางในฐานะหน่วยงานที่ทําหน้าที่ในการเบิกจ่ายเงินงบประมาณดังกล่าว เพื่อโอนเงินเข้าบัญชีเงินฝากธนาคารให้แก่ผู้มีสิทธิรับเงินโดยตรงแทนกรมกิจการผู้สูงอายุ กระทรวงการพัฒนาสังคมและความมั่นคงของมนุษย์ โดยจะจ่ายเงินรอบแรกในวันที่ 19 กรกฎาคม 2565 รวม 4 เดือน (เมษายน - กรกฎาคม 2565) รอบถัดไปในวันที่ 19 สิงหาคม 2565 และ 19 กันยายน 2565 ตามลําดับ ซึ่งผู้มีสิทธิที่ได้รับเงินเบี้ยยังชีพผู้สูงอายุ จะได้รับเงินช่วยเหลือพิเศษผู้สูงอายุ (ตาราง) ทั้งนี้ สามารถสอบถามเพิ่มเติมได้ที่ Call Center กรมบัญชีกลาง 0 2270 6400 ในวัน เวลาราชการ" โฆษกกรมบัญชีกลาง กล่าว
ผู้ที่ได้รับเงินเบี้ยยังชีพผู้สูงอายุเดือนละ   จะได้รับเงินช่วยเหลือพิเศษผู้สูงอายุเดือนละ
600 บาท       100 บาท
700 บาท       150 บาท
800 บาท       200 บาท
1,000 บาท      250 บาท
รัฐบาลไทย-ข่าวทำเนียบรัฐบาล-รมช.มนัญญา ปลื้มโครงการพัฒนาพื้นที่รองรับการวิจัยเทคโนโลยีผลิตกัญชาคืบหน้า
วันพฤหัสบดีที่ 3 มีนาคม 2565
รมช.มนัญญา ปลื้มโครงการพัฒนาพื้นที่รองรับการวิจัยเทคโนโลยีผลิตกัญชาคืบหน้า
รมช.มนัญญา ปลื้มโครงการพัฒนาพื้นที่รองรับการวิจัยเทคโนโลยีผลิตกัญชาคืบหน้า ตั้งเป้าเป็นศูนย์กลางครบวงจร พัฒนางานวิจัยพันธุ์กัญชาประเทศไทย
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์ลงพื้นที่ติดตามความก้าวหน้าการดําเนินงานโครงการพัฒนาพื้นที่เพื่อรองรับการวิจัยและถ่ายทอดเทคโนโลยีและ นวัตกรรมการผลิตกัญชาของกรมวิชาการเกษตรพร้อมด้วยนายระพีภัทร์จันทรศรีวงศ์รองปลัดกระทรวงเกษตรและสหกรณ์คณะผู้บริหารหน่วยงานในสังกัดกระทรวงเกษตรและสหกรณ์ณศูนย์วิจัยพืชสวนเชียงรายสถาบันวิจัยพืชสวนอ.เมืองจ.เชียงราย
รมช.มนัญญากล่าวว่ารัฐบาลมีนโยบายสนับสนุนการขับเคลื่อนสมุนไพรไทยและสนับสนุนการผลิตกัญชงและกัญชาเพื่อนํามาใช้ประโยชน์ทางการแพทย์รวมถึงผลักดันให้พืชสกุลกัญชาเป็นพืชเศรษฐกิจใหม่ชนิดหนึ่งของประเทศไทยกระทรวงเกษตรฯจึงได้มีนโยบายขับเคลื่อนพืชสมุนไพรโดยได้มอบงบประมาณให้กรมวิชาการเกษตรซึ่งเป็นหน่วยงานที่มีภารกิจในการดําเนินการวิจัยพันธุ์และเทคโนโลยีผลิตพืชดําเนินโครงการพัฒนาพื้นที่เพื่อรองรับการวิจัยและถ่ายทอดเทคโนโลยีและนวัตกรรมการผลิตกัญชาตั้งแต่ปีงบประมาณ2563เพื่อรองรับการวิจัยด้านพันธุ์และเทคโนโลยีการผลิตกัญชาที่เหมาะสมสร้างองค์ความรู้เทคโนโลยีและมาตรฐานการผลิตสําหรับถ่ายทอดสู่เกษตรกรและเพื่อให้เป็นศูนย์ต้นแบบเรียนรู้พันธุ์และเทคโนโลยีการผลิตพืชสกุลกัญชาทั้งรูปแบบการปลูกในโรงเรือนและการปลูกในแปลงกลางแจ้งผลักดันให้พืชกัญชงและกัญชาเป็นพืชเศรษฐกิจชนิดใหม่ที่สามารถสร้างอาชีพและรายได้ที่มั่นคงสําหรับพี่น้องเกษตรกรต่อไป
สําหรับโครงการพัฒนาพื้นที่เพื่อรองรับการวิจัยและถ่ายทอดเทคโนโลยีและนวัตกรรมการผลิตกัญชาประกอบด้วยอาคารวิจัยกัญชาระบบปิดขนาดพื้นที่1,780ตารางเมตรคาดว่าจะแล้วเสร็จในเดือนเมษายน2565และแปลงวิจัยกัญชาพื้นที่60ไร่คาดว่าจะแล้วเสร็จในสิ้นปีนี้วัตถุประสงค์เพื่อพัฒนาองค์ความรู้ด้านพันธุ์รวบรวมและจําแนกกัญชาสายพันธุ์ไทยรวมถึงพัฒนาพันธุ์โดยการปรับปรุงพันธุ์ให้ได้สายพันธุ์ลูกผสมที่มีความเหมาะสมสําหรับเพาะปลูกในประเทศไทยตลอดจนวิธีการเก็บเกี่ยวและการเก็บรักษาผลผลิตและสภาพแวดล้อมที่เหมาะสมกับกัญชาสายเพื่อกระตุ้นให้เกิดการสร้างสารออกฤทธิ์มากขึ้นทําให้นักวิจัยกรมวิชาการเกษตรเกษตรกรกลุ่มสหกรณ์กลุ่มวิสาหกิจชุมชนและหน่วยงานภาครัฐรวมทั้งองค์การเภสัชกรรมและองค์การอาหารและยา(อย.)และกลุ่มผู้ปลูกกัญชาสามารถนําไปใช้ประโยชน์ทางการแพทย์ได้
“โครงการนี้จะทําให้ได้สถานที่เพื่อรองรับการวิจัยและถ่ายทอดเทคโนโลยีและนวัตกรรมการผลิตกัญชารวมทั้งผลิตเมล็ดพันธุ์โดยตั้งเป้าเป็นศูนย์กลางการวิจัยและพัฒนาพืชสกุลกัญชาของกรมวิชาการเกษตรด้านการปรับปรุงพันธุ์และเทคโนโลยีการผลิตแบบครบวงจรซึ่งได้พื้นที่ที่เหมาะสมสําหรับการวิจัยผลิตกัญชาที่ถูกต้องเป็นไปตามหลักเกณฑ์และแนวทางการปฏิบัติด้านการจัดเตรียมสถานที่การเก็บรักษาและการควบคุมการใช้สําหรับผู้ขออนุญาตปลูกทําให้ประเทศไทยมีวัตถุดิบกัญชาที่มีคุณภาพและสารสําคัญที่ใช้ประโยชน์ทางการแพทย์สร้างมูลค่าทางเศรษฐกิจและโอกาสทางการตลาดเพิ่มศักยภาพในการแข่งขันการผลิตของไทยเพื่อการค้าส่งออกต่อไป”รมช.มนัญญากล่าว
รัฐบาลไทย-ข่าวทำเนียบรัฐบาล-ก.เกษตรฯ ขับเคลื่อนมาตรการการส่งเสริมการเลี้ยงด้วงสาคูมะพร้าว
วันศุกร์ที่ 15 ตุลาคม 2564
ก.เกษตรฯ ขับเคลื่อนมาตรการการส่งเสริมการเลี้ยงด้วงสาคูมะพร้าว
ก.เกษตรฯ ขับเคลื่อนมาตรการการส่งเสริมการเลี้ยงด้วงสาคูมะพร้าว
เมื่อวันที่14ต.ค. 64เวลา10.00น.นายอําพันธุ์เวฬุตันติรองปลัดกระทรวงเกษตรและสหกรณ์เป็นประธานการประชุมคณะทํางานบริหารจัดการด้วงงวงมะพร้าว(ด้วงสาคู)ครั้งที่2/2564ผ่านระบบVideo Conference (Zoom Meeting)โดยมีผู้แทนจากหน่วยงานที่เกี่ยวข้อง ที่ปรึกษาจากสถาบันการศึกษาผู้แทนเกษตรกรและภาคเอกชนซึ่งที่ประชุมได้รับทราบข้อมูลการเลี้ยงและแนวโน้มด้านการตลาดด้วงสาคูพร้อมการทําMappingพื้นที่ปลูกมะพร้าวและพื้นที่การเลี้ยงด้วงสาคูของประเทศซึ่งไม่มีนัยยสัมพันธ์กันโดยปัจจุบันมีการระบาดของด้วงงวงมะพร้าว(ด้วงสาคู) 84,750ไร่ซึ่งลดลงจากเดือนที่ผ่านมา
อย่างไรก็ตามที่ประชุมให้มีการปรับแก้ประกาศกระทรวงฯในเรื่องการขึ้นทะเบียนเกษตรกรผู้เลี้ยงด้วงสาคูเพื่อควบคุมการเลี้ยงด้วงสาคูให้มีมาตรฐานคุณภาพและควบคุมป้องกันไม่เกิดการระบาดในพื้นที่ปลูกมะพร้าวสําคัญของประเทศได้พร้อมกันนี้ที่ประชุมได้เห็นชอบกรอบคู่มือการเลี้ยงด้วงสาคูเพื่อเป็นแนวทางในการส่งเสริมการเลี้ยงด้วงสาคูที่ถูกต้องและมีคุณภาพต่อไป